Det fortæller DR Nordjylland. Fremgangen skyldes primært flere fly til udlandet. - Udenrigstrafikken er vokset med 300 procent fra 2009 til 2012, og den bliver ved med at vokse. Vi har en masse forhandlinger med luftfartsselskaber om nye ruter, så vi er rimeligt fortrøstningsfulde, siger Søren Svendsen, direktør for Aalborg Lufthavn til DR Nordjylland. Aalborg Lufthavn er netop blevet udvidet og moderniseret, og de nye rammer indvies i dag. Samtidig fejrer lufthavnen sit 75 års jubilæum.

Opsummering:
Aalborg Lufthavn går mod nye passager-højder. Lufthavnen forventer at få halvanden million rejsende i 2014 - og det er 200.000 flere i forhold til 2012.